cyanic-selkie/wikianc huggingface dataset:
Χοσέφα δε Τούδο
Δημοφιλία
Η Πεπίτα Τούδο ενσαρκώθηκε από την Πενέλοπε Κρουζ στην ταινία του 1999 Volavérunt.
Απιδεώνας Αχαΐας
Βρίσκεται στο δυτικό τμήμα της Αχαΐας και κοντά στα όρια της με την Ηλεία, χτισμένο στη μια εύφορη πεδιάδα του Βουπρασίου και σε υψόμετρο περίπου 30 μέτρων. Εγγύς, επίσης, προς τα δυτικά του χωριού ρέει ο ποταμός Λάρισσος.
Χοσέφα δε Τούδο
Εξωτερικοί σύνδεσμοι
Κατηγορία:Ισπανική τάξη ευγενών Κατηγορία:Κόμισσες της Ισπανίας
Απιδεώνας Αχαΐας
Ιστορία
Κατά την αρχαιότητα η περιοχή ανήκε στη Βουπρασία χώρα. Το χωριό δημιουργήθηκε, όταν το 1924 η Ελληνική κυβέρνηση εγκατέστησε εκεί -αρχικά 40 οικογένειες- Έλληνες πρόσφυγες κυρίως από τον Πόντο αλλά και από τη Μικρά Ασία. Πριν την εγκατάσταση των προσφύγων εκεί, η περιοχή ήταν τμήμα του βασιλικού κτήματος που εκτεινόταν έως την Αμαλιάδα. Η περιοχή μάλιστα ήταν ελώδης και σε αυτήν βρίσκονταν οι βασιλικές αποθήκες και οι στάβλοι του ιππικού. Οι περισσότερες οικογένειες κατάγονταν από την περιφέρεια της Αλούτζερας και τα χωριά Ακ Νταγ Μαντέν, Χούτζουρη ή Καγιατσούκ, Καμισλή και Αναστό. Το 1925 ήρθαν και πρόσφυγες που είχαν εγκατασταθεί αρχικά στα γειτονικά χωριά Καγκάδι και Λάππα.
Αρχικά οι πρόσφυγες είχαν εγκατασταθεί σε άλλες περιοχές ανά την Ελλάδα, όταν η τότε κυβέρνηση αποφάσισε να απαλλοτριώσει τα κτήματα και με κλήρωση να μοιράσει από 40 στρέμματα σε κάθε οικογένεια. Αρχικά οι πρώτοι κάτοικοι έμεναν σε σκηνές και αργότερα σε πλινθόκτιστες οικίες, συνήθως δύο δωματίων.
Δημογραφικά στοιχεία
Η δημογραφική εξέλιξη του οικισμού, σύμφωνα με τις εθνικές απογραφές των τελευταίων τεσσάρων δεκαετιών, είναι η εξής:
Οικονομία
Η τοπική οικονομία της περιοχής βασίζεται στον πρωτογενή τομέα και οι μόνιμοι κάτοικοι της περιοχής απασχολούνται κατά κύριο λόγο με τη γεωργία.
Σύλλογοι - Σωματεία
Στο χωριό υπάρχει και ερασιτεχνικό ποδοσφαιρικό σωματείο, η Αθλητική Ένωση Ποντίων Απιδεώνα.
Εκκλησία Αγίου Γεωργίου
Η εκκλησία (ενοριακή) του χωριού είναι αφιερωμένη στον Άγιο Γεώργιο, όπου είναι και ο προστάτης και πολιούχος του Απιδεώνα.
Στον Ι.Ν. Αγίου Γεωργίου Απιδεώνος φυλάσσονται αντίγραφα της εικόνας της Παναγίας Σουμελά και του Αγίου Γεωργίου από την Μονή Περιστερεώτα του Πόντου.
Η εκκλησία εορτάζει κάθε χρόνο στις 23 Απριλίου αν το Πάσχα είναι ημερολογιακά νωρίτερα από αυτήν την ημερομηνία, ενώ αν είναι νωρίτερα από την Κυριακή του Πάσχα τότε η γιορτή «μετακινείται» την ακριβώς επομένη από αυτήν ημέρα, δηλ. τη Δευτέρα της Λαμπρής (Διακαινήσιμος εβδομάδα). Εορτάζει με λαμπρότητα και πραγματοποιείται λιτανεία στο χωριό με πλήθος κόσμου.
Λοιπά στοιχεία
Στον Απιδεώνα, υπάρχουν και λειτουργούν στο ίδιο κτήριο, Δημοτικό Σχολείο και Νηπιαγωγείο. Το Δημοτικό είναι διθέσιο και το Νηπιαγωγείο μονοθέσιο. Το χωριό διαθέτει και κοινοτικό γραφείο.
Επίσης, υπάρχει πλατεία με όμορφα διαμορφωμένο χώρο και με μνημείο αφιερωμένο στη Μικρά Ασία και τον Πόντο καθώς και τη διαχρονική παρουσία του ελληνισμού εκεί μέσα στους αιώνες. Ακόμη, το χωριό διαθέτει ανοιχτό γήπεδο μπάσκετ και παιδική χαρά, καθώς και κάποια καταστήματα διαφόρων ειδών όπως κάποια καφενεία, περίπτερο, πρακτορείο ΟΠΑΠ (προποτζίδικο), και πρατήριο υγρών καυσίμων.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας
Μπάια Μάρε
Η Μπάια Μάρε (Baia Mare, ουγγρικά: Nagybánya, γερμανικά: Frauenbach, ουκρανικά: Бая-Маре, λατινικά: Rivulus Dominarum, γίντις:  באניע‎, Banya) είναι πόλη της Ρουμανίας στο βορειοδυτικό τμήμα της χώρας, κατά μήκος του Ποταμού Σάσαρ. Είναι πρωτεύουσα της επαρχίας Μαραμούρες. Βρίσκεται περίπου 600 χιλιόμετρα βορειοδυτικά του Βουκουρεστίου, 70 χιλιόμετρα από τα σύνορα με την Ουγγαρία και 50 χιλιόμετρα από τα σύνορα με την Ουκρανία.
Ευρισκόμενη νότια των Ορέων Ιγκνις και Γκουτάι, η Μπάια Μάρε είχε πληθυσμό 123.738 με την απογραφή του 2011 και μητροπολιτική περιοχή 215.932 κατοίκων.
Προϊστορία
Η εμφάνιση της πόλης στο μέσω ρου του Ποταμού Σάσαρ, στη μέση ενός οροπεδίου με ζεστό μεσογειακού τύπου κλίμα, που έχει διευκολύνει τις συνθήκες διαβίωσης από την Παλαιολιθική περίοδο.
Αρχαία χρόνια
Κατά την Εποχή του Χαλκού η περιοχή κατοικήθηκε από Θρακικές φυλές. Αργότερα περιελήφθη στο Βασίλειο της Δακίας, που δημιουργήθηκε από τον Βασιλιά Βυρεβίστα, όταν άρχισε η εξορυκτική δραστηριότητα, καθώς η περθιοχή ήταν πλούσια σε χρυσό και ασήμι.
Μεσαίωνας
Η Μπάια Μάρε αναφέρεται για πρώτη φορά σε έγγραφα που εξέδωσε ο Κάρολος Α΄ της Ουγγαρίας το 1328 με το όνομα Rivulus Dominarum (Ποταμός των Κυριών). Το 1347 η πόλη αναφέρεται σε έγγραφα του Λουδοβίκου Α΄ της Ουγγαρίας ως μια σημαντική μεσαιωνική πόλη με ευημερούσα μεταλλευτική βιομηχανία. Οι κανόνες οργάνωσής της ήταν χαρακτηριστικοί των "ελεύθερων πόλεων" της εποχής εκείνης. Στο 1411 η πόλη και οι γύρω περιοχές, συμπεριλαμβανομένων και των μεταλλείων, μεταφέρθηκαν στην ιδιοκτησία της οικογένειας Ουνιάδη από το Σιγισμούνδο, Βασιλιά της Ουγγαρίας (αργότερα και Αυτοκράτορα της Αγίας Ρωμαϊκής Αυτοκρατορίας), που αναγνώρισε τη συμβολή του Ιωάννη Ουνιάδη να σταματήσει την Τουρκική εισβολή στην Ευρώπη.
Η πόλη γνώρισε μια περίοδο ευημερίας, κατά την οποία χτίστηκε ο καθεδρικός ναός του Αγίου Στεφάνου. Σήμερα ο πύργος του καθεδρικού ναού είναι ένα από τα πιο γνωστά ιστορικά αξιοθέατα της πόλης. Το πρώτο σχολείο, που ονομάστηκε Schola Rivulina, άνοιξε στην Μπάια Μάρε το 1547 από τη Μεταρρυθμισμένη Εκκλησία μετά την Προτεσταντική Μεταρρύθμιση.
Νεότερη περίοδος
Το 1703 ο Πιντέα Βιτεαζούλ και οι οπαδοί του, κατάφεραν να ελευθερώσουν την πόλη για ένα μικρό χρονικό διάστημα από την κυριαρχία της Γερμανικής Αυτοκρατορίας, στην οποία ανήκε το βασιλικό θησαυροφυλάκιο. Από τότε ο Πιντέα θεωρείται σημαντική μορφή στην ιστορία της πόλης, που αντιπροσωπεύει την ιδέα της ελευθερίας. Η Εκκλησία Μπούντεστι έχει ένα κράνος, που φέρεται να φοούσε ο ίδιος στις μάχες. Στο Μουσείο της Μπάια Μάρε εκτιθενται τα όπλα και η ιπποσκευή του.
Το 1748 η εξορυκτική βιομηχανία της πόλης έκανε ένα άλμα προς τα εμπρός, όταν οι Αυστριακές αρχές δημιούργησαν εκεί την έδρα της της "Ανώτερης Εξορυκτικής".
Στα τέλη του δέκατου ένατου αιώνα οι Σίμον Χόλοσι, Ιστβαν Ρέτι, Γιάνος Τόρμα, Μπέλα Ιβάνι-Γρύνβαλντ και Κάρολι Φέρεντσι ήταν μεταξύ των πολλών νεαρών Ούγγρων που εγκατέλειψαν την περιοχή για καλλιτεχνικές σπουδές στο Μόναχο, καθώς η Ουγγαρία δεν είχε ακαδημία τέχνης εκείνη την εποχή. Ο νεαρός Ούγγρος ζωγράφος Σίμον Χόλοσι δίδασκε στο στούντιό του νέες δυτικοευρωπαϊκές τεχνικές.
Μερικοί από αυτούς τους νέους ζωγράφους αποφάσισαν να εγκατασταθούν μαζί στην Μπάια Μάρε, στη συνέχεια, τότε ονομαζόμενη Nαγκυμπάνια, για να εργαστούν για την τέχνη. Έπεισαν το Χόλοσι να συμμετέχει και ίδρυσαν την Αποικία Καλλιτεχνών της Nαγκυμπάνια που δούλεψε πάνω στον νατουραλισμό και την υπαίθρια ζωγραφική. Η αποικία των καλλιτεχνών έγινε γνωστή αργότερα για τον επίδρασή της στην ανάπτυξη της Ουγγρικής και της Ρουμανικής τέχνης του εικοστού αιώνα. Έργα από αυτούς τους σημαντικούς ζωγράφους βρίσκονται στην Ουγγρική Εθνική Πινακοθήκη στη Βουδαπέστη, που το 2009 άνοιξε την έκθεση το Μόναχο στα Ουγγρικά, Ούγγροι καλλιτέχνες στο Μόναχο 1850-1914, 2 Οκτωβρίου 2009 - Ιανουάριος 2010. Επιπλέον, το 1966 το μουσείο πραγματοποίησε μεγάλη έκθεση του έργου τους:'' Η τέχνη της Nαγκυμπάνια : Έκθεση της Εκατονταετηρίδας προς τιμή της Αποικίας των Καλλιτεχνών της Nαγκυμπάνια.
Μετά τον Α΄ Παγκόσμιο Πόλεμο, η Αυστροουγγρική Αυτοκρατορία διαλύθηκε και το 1919 η Μπάια Μάρε έγινε τμήμα του Βασιλείου της Ρουμανίας. Ανακαταλήφθηκε από την Ουγγαρία μεταξύ 1940-1944 στο πλαίσιο του Δεύτερου Συμφώνου της Βιέννης μεταξύ της Ουγγαρίας και της Γερμανίας, κατά τη διάρκεια του Β΄ Παγκοσμίου Πολέμου. Προς το τέλος του πολέμου στην πόλη δημιουργήθηκε το ομώνυμο γκέτο. Μετά τον πόλεμο, η πόλη επέστρεψε στη Ρουμανία. Λίγο μετά τον Β΄ Παγκόσμιο Πόλεμο με τη μεταπολεμική ανάπτυξη η πόλη της Μπάια Μάρε άρχισε να αυξάνεται τόσο σε πληθυσμό όσο και σε δόμηση. Στα τέλη της δεκαετίας του 1970 και στις αρχές εκείνης του 1980, ένα νέο κέντρο της πόλης αναπτύχθηκε με κτίρια και κατασκευές σύγχρονης αρχιτεκτονικής.
Το 2000 η Μπάια Μάρε ήταν ο τόπος αυτού που θεωρήθηκε η χειρότερη οικολογική καταστροφή στην Ευρώπη μετά το Τσερνομπίλ, που συνέβη στην εταιρεία εξόρυξης χρυσού Aurul, κοινοπραξία της αυστραλιανής εταιρείας Esmeralda Exploration και της κυβέρνησης της Ρουμανίας. Το φράγμα στο εργοστάσιο επεξεργασίας χρυσού έσπασε και 100.000 κυβικά μέτρα 70 τόνων τοξικού κυανίου και υγρών αποβλήτων βαρέων μετάλλων διέφυγαν στον Ποταμό Τίσα και μέσω αυτού στην Ουγγαρία, κατευθυνόμενα στον Δούναβη και επηρεάζοντας τη Ρουμανία, την Ουγγαρία, την Ουκρανία, τη Σερβία και τη Βουλγαρία. Πέθαναν Περισσότερο από 1.400 τόνοι ψαριών, πολλοί αετοί, πελαργοί και βίδρες. Οι επιστήμονες φοβούνται ότι η απελευθέρωση μπορεί να οδηγήσει στην τελική εξαφάνιση τουλάχιστον πέντε είδη ψαριών. Παρότι το ατύχημα συνέβη στη Ρουμανία, μεγάλο μέρος των δυσμενών συνεπειών του έπληξαν την Ουγγαρία. Το ατύχημα έκανε την Ουγγαρία να απαγορεύσει τη χρήση κυανίου στην επεξεργασία του χρυσού και ζήτησε από την υπόλοιπη Ευρώπη να κάνει το ίδιο.
Θυρεός
Ο θυρεός της Μπάια Μάρε χορηγήθηκε στην πόλη από την κυβέρνηση στα τέλη της δεκαετίας του 1990, αρχές εκείνης του 2000, μερικά χρόνια μετά τη θέσπιση των κομμουνιστικών συμβόλων το 1968, που ήταν στην πράξη σε αχρησία από το 1989.
Στα δεξιά της ασπίδας ένα ανθρακωρύχος σε ένα ορυχείο, στα αριστερά ένα καμπαναριό. Η ασπίδα ολοκληρώνεται από ένα τείχος-στέμμα με επτά πύργους.
Ο ανθρακωρύχος αναφέρεται στην κύρια τοπική οικονομική δραστηριότητα. Το καμπαναριό αναφέρεται στην τοπική πολιτιστική / εκκλησιαστική παράδοση. Το στέμμα δείχνει την ιδιότητα της πόλης ως έδρας της επαρχίας.
Γεωγραφία
Η πόλη βρίσκεται στην περιοχή των Ορέων Γκουτάι και Ιγκνις. Τα υψόμετρά τους φτάνουν τα 1.400 μέτρα σε ορισμένες κορυφές. Η περιοχή είναι γνωστή για τα εξαιρετικά τοπία της και τα βουνά είναι εύκολα προσβάσιμο από την πόλη, διάσημοι προορισμοί είναι: Ιγκνις (1307 μ.), Mογκόσα (1246 μ.), Γκουτάι (1443 μ.), Κρεάστα Κοκοσουλούι (1450 μ.), Πιάτρα Σοϊμουλούι, (839 μ.), Πλεστιοάρα (803 μ.), Ντεαλούλ Μπουλάτ (683 μ.), Mουργκάου (633 μ.), Ντεαλούλ Κρουσίι (500 μ.) κ.λπ. Μερικά από αυτά τα βουνά έχουν πλαγιές για σκι, κυρίως στη Mογκόσα, που είναι η πιο δύσκολη πίστα στη Βόρεια Ρουμανία.
Η πόλη βρίσκεται στην ομώνυμη κοιλάδα και είναι περικυκλωμένη από όλες τις πλευρές από λόφους και βουνά, γεγονός που καθιστά το κλίμα στην πόλη πιο ήπιο από ό,τι στην υπόλοιπη γύρω περιοχή. Απόδειξη αυτού είναι ότι τα περίχωρα της Μπάια Μάρε είναι οι μόνες περιοχές όπου ευδοκιμούν καστανιές, που συνήθως χρειάζονται μεσογειακό κλίμα για να αναπτυχθούν. Αυτό είναι το βορειότερο όριο της καστανιάς. Ωστόσο απότομες αλλαγές της θερμοκρασίας συμβαίνουν και κατά τη διάρκεια του χειμώνα οι θερμοκρασίες μπορεί περιστασιακά να πέσουν κάτω από τους -20 βαθμούς Κελσίου. Τα καλοκαίρια είναι ήπια, πιο δροσερά από ό,τι στην υπόλοιπη χώρα. Οι βροχοπτώσεις σε αυτή την περιοχή είναι αρκετά υψηλές, λόγω των βουνών στα βόρεια και ανατολικά, που δεν επιτρέπουν οι μάζες αέρα να περάσει πέρα από τα όρια της περιοχής, η μέση βροχόπτωση είναι περίπου 1.000 χιλιοστά / έτος.
Η πόλη της Μπάια Μάρε είναι η πολυπληθέστερη από τις πόλεις της Βόρειας Ρουμανίας (Σάτου Μάρε, Σουτσεάβα και Μποτοσάνι), με πληθυσμό περίπου 149.735 κατοίκους. Έχει επίσης ένα υψηλό πολιτιστικό και εκπαιδευτικό επίπεδο, διαθέτοντας θέατρα, σχολεία, μουσεία και πινακοθήκες. Κοντά στην πόλη υπάρχουν μερικές πολύ σημαντικές περιοχές φυσικής προστασίας, όπως οι Κρεάστα Κοκοσουλούι, Κέιλε Τιτιρουλούι, Creasta Cocoşului, Cheile Tătărului, Λακούλ Αλμπάστρου κ.λπ. Λόγω της προνομιακής θέσης της στα Ανατολικά Καρπάθια Όρη θεωρείται μια από τις πιο γραφικές πόλεις της Ρουμανίας.
Δημογραφικά
Με τα στοιχεία της απογραφής του 2011 η Μπάια Μάρε είχε πληθυσμό 123.738, μειωμ'ενο από εκείνο της απογραφής του 2002. Η εθνική σύνθεση του πληθυσμού είναι η εξής : και 642 άλλοι, κυρίως Έλληνες, Τούρκοι, Ιταλοί, Λιποβάνοι, Πολωνοί και Σλοβάκοι.
Το 1912 από το συνολικό πληθυσμό 12.877 άτομα, 9.992 ήταν οι Ούγγροι (συμπεριλαμβανομένων των Εβραίων), 2.677 Ρουμάνοι και 175 Γερμανοί.
Το 1920, από τους 12.780 κατοίκους, 5.005 ήταν Ρουμάνοι, 4.652 Ούγγροι, 1.792 Εβραίοι, 1.232 Γερμανοί και 99 άλλες εθνότητες. Σε προηγούμενες απογραφές πολλοί κάτοικοι δήλωσαν τους εαυτούς τους ως ομιλητές της ουγγρικής γλώσσας, ακόμη και αν δεν ήταν ουγγρικά.
Οικονομία
Η οικονομική ζωή της Μπάια Μάρε έχει βασιστεί στις εξορυκτικές δραστηριότητες που βρίσκονται στις γύρω περιοχές. Ωστόσο, μετά την Επανάσταση του 1989 Επανάσταση και τις αλλαγές στη βιομηχανία, αυτές μειώθηκαν σημαντικά και έχουν αντικατασταθεί με διάφορες δραστηριότητες που έχουν βελτιώσει την οικονομία της πόλης τα τελευταία χρόνια. Η Μπάια Μάρε έχει γίνει μια από τα πιο αναπτυγμένες οικονομικά πόλεις στην περιοχή. Ως αποτέλεσμα, πολλά σούπερ μάρκετ έχουν κατασκευαστεί στην πόλη, καθώς και ένα από τα μεγαλύτερα εμπορικά κέντρα σε ακτίνα άνω των 100 χλμ. Το μεγαλύτερο εργοστάσιο παραγωγής καναπέδων στην Ανατολική Ευρώπη, Italsofa, βρίσκεται κοντά στον αυτοκινητόδρομο-δακτύλιο της Μπάια Μάρε.
Πολιτισμός
Στην Μπάια Μάρε υπάρχει μία βιβλιοθήκη (με μερικά τμήματα), 6 μουσεία, ένα πλανητάριο και αστεροσκοπείο, 2 θέατρα, 2 πολιτιστικά κέντρα, μια καλλιτεχνική σχολή και ένα λαϊκό πανεπιστήμιο.
Παραπομπές
Κατηγορία:Πόλεις της Ρουμανίας
Μετάλλιο «Για την υπεράσπιση του Στάλινγκραντ»
Το Μετάλλιο «Για την υπεράσπιση του Στάλινγκραντ» (ρωσ. Медаль «За оборону Сталинграда») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου του 1942, με το διάταγμα του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Μάχης του Στάλινγκραντ.
Απονομή
Το Μετάλλιο «Για την υπεράσπιση του Στάλινγκραντ» απονεμόταν σε στρατιώτες του Κόκκινου Στρατού, του Πολεμικού Ναυτικού της ΕΣΣΔ, του NKVD καθώς και άμαχου πληθυσμού που έλαβε μέρος στην άμυνα του Στάλινγκραντ. Θεωρείται ότι η άμυνα του Στάλινγκραντ διάρκεσε από τις 12 Ιουλίου 1942 μέχρι τις 19 Νοεμβρίου 1942. Συνολικά είχαν γίνει 759.560 απονομές του βραβείου.
Παραπομπές
Κατηγορία:Όμπλαστ του Βολγκογκράντ Υπερασπιση του Σταλινγκραντ
Άλεξ Γκασπερόνι
Ο Άλεξ Γκασπερόνι είναι ένας Σαν Μαρινέζος  διεθνής ποδοσφαιριστής που αγωνίζεται στην ΣΠ Τρε Πέννε και στην Εθνική Σαν Μαρίνο.
Καριέρα
Ξεκίνησε από την ΑΣΝ Μετζολάρα. Στη συνέχει αγωνίστηκε στις Καστέλ Σαν Πιέτρο Τέρμε Κάλτσιο, Σαν Μαρίνο Κάλτσιο, ΑΣ Ναρνέσε, ΟΣ Τολεντίνο, ΑΣ Τσέρβια, Σ.Σ. Μουράτα και ΣΠ Τρε Πέννε.
Συμμετείχε για πρώτη φορά με την Εθνική Σαν Μαρίνο το 2003.
Πηγές
Κατηγορία:Μέσοι ποδοσφαιριστές Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές ΣΠ Τρε Πέννε Κατηγορία:Ποδοσφαιριστές Σαν Μαρίνο Κάλτσιο Κατηγορία:Ποδοσφαιριστές Σ.Σ. Μουράτα
ΦΚ Μάτσβα Σάμπατς
Η Μάτσβα Σάμπατς (Фудбалски клуб Мачва Шабац) είναι ο σερβικός ποδοσφαιρικός σύλλογος της πόλης Σάμπατς. Η ομάδα παίζει στην πρώτη κατηγορία της σερβικής λίγκας. Ο σύλλογος ιδρύθηκε το 1919 και έχει ως έδρα του το στάδιο Γκράντσκι, σερβ. «Градски», χωρητικότητας 5000 θεατών. Στην α' κατηγορία Γιουγκοσλαβίας η ομάδα αγωνίστηκε σε όλη τη διάρκεια της ιστορίας της μόνο τρεις σεζόν. Η πρώτη φορά ήταν το 1930/31 οπότε και κατέκτησε την έκτη (τελευταία) θέση. Εκείνη την εποχή η ομάδα έπαιζε θεαματικό ποδόσφαιρο και γι αυτό το λόγο την ονόμασαν «Επαρχιώτικη Ουρουγουάη». Η επόμενη φορά ήταν το 1951, όταν η ομάδα κατέκτησε τη δέκατη θέση από συνολικά δώδεκα ομάδες, έτσι έμεινε στην πρώτη κατηγορία. Την επόμενη χρονιά όμως βρέθηκε στην δωδέκατη και τελευταία θέση και έτσι υποβιβάστηκε στη δεύτερη κατηγορία. Τα επόμενα χρόνια η ομάδα αγωνιζόταν κυρίως στη Β΄ κατηγορία και ορισμένες φορές στην Γ΄. Από το 2007 μέχρι και σήμερα η ομάδα βρίσκεται στην Γ΄ κατηγορία.
Ранко Деспотович, Мирослав Джукич, Александар Евтич, Славолюб Срнич, Ненад Эрич, Милорад Арсениевич, Филип Деспотовский, Филип Арсениевич, Иван Живанович, Андрия Калуджерович.
Εξωτερικοί σύνδεσμοι
Κατηγορία:Ποδοσφαιρικές ομάδες Γιουγκοσλαβίας Κατηγορία:Ιδρύσεις ποδοσφαιρικών ομάδων το 1919 Κατηγορία:ΦΚ Μάτσβα Σάμπατς
Κύπελλο πόλεων ποδοσφαίρου ανδρών
Το Κύπελλο Πόλεων ή Κύπελλο Ποδοσφαιρικών Ενώσεων υπήρξε μια ελληνική ποδοσφαιρική διοργάνωση που διεξαγοταν από το 1924 ως το 1957. Η σύγχρονη εκδοχή του είναι το Κύπελλο Περιφερειών της ΕΠΟ το οποίο ξεκίνησε το 2004 και η νικήτρια Ένωση προκρίνεται να μετάσχει στο Κύπελλο Περιφερειών ΟΥΕΦΑ (Regions Cup).
Ιστορία
Το Κύπελλο Πόλεων ξεκίνησε το 1924 ως ένας ετήσιος αγώνας ανάμεσα στις μικτές ομάδες Αθήνας και Πειραιά. Τα πρώτα χρόνια κυριάρχησε η πειραϊκή ομάδα, όπως αναφέρεται σε αθηναϊκή εφημερίδα με την ευκαιρία του αγώνα του 1926:
Από το 1925 μετείχαν οι μικτές των δύο νεοσύστατων τότε Ενώσεων ΕΠΣ Αθήνας και Ε.Π.Σ. Πειραιώς. Ο πρώτος αγώνας που τις μικτές ομάδες συγκρότησαν οι δύο Ενώσεις διεξήχθη στις 24 Μαΐου 1925 στο γήπεδο Λεωφόρου Αλεξάνδρας με άγνωστο αποτέλεσμα. Στην προαναγγελία του αγώνα στον αθηναϊκό τύπο αναφέρεται:
Αργότερα στη διοργάνωση προσθέθηκε και η Μικτή Θεσσαλονίκης, δηλαδή η Μικτή Ε.Π.Σ. Μακεδονίας, η Μικτή Πάτρας (ΕΠΣ Αχαΐας) και πιο μετά η Μικτή Βόλου. Μετά τον Β΄ Παγκόσμιο Πόλεμο προσθέθηκαν και άλλες Ένώσεις, όσες ήθελαν να συμμετάσχουν. Η διοργάνωση ήταν ετήσια και συνεχίστηκε ως το 1957, όταν κι έγινε για τελευταία φορά. Στη διοργάνωση αυτή συμμετείχαν όλοι οι μεγάλοι παίκτες του Ελληνικού ποδοσφαίρου της εποχής και η πρόσκληση στην Μικτή Αθηνών ή Πειραιώς, ισοδυναμούσε με πρόσκληση στην Εθνική ομάδα. Ήταν από τις μεγαλύτερες διοργανώσεις της εποχής και όλοι οι αγώνες γίνονταν σε κατάμεσα γήπεδα.
Ένα νεότερο "Κύπελλο Ενώσεων" με συμμετοχή των Μικτών Ομάδων Εφήβων των ποδοσφαιρικών Ενώσεων ξεκίνησε τη δεκαετία του '80 και διεξαγόταν με διακοπές ως τις αρχές της δεκετίας 2000.
Πρώτοι σκόρερς
*13 παικτες απο ενα γκολ **11 παικτες απο ενα γκολ
Σύνολο Κυπέλλων ανά ομάδα
Διεξήχθησαν 30 διοργάνωσεις από τις οποίες ολοκληρώθηκαν οι 25. Σε δύο από αυτές δεν αναδείχθηκε νικητής λόγω ισοβαθμιών. Στις 23 διοργανώσεις που αναδείχθηκε νικητής, τα κύπελλα κατανέμονται ως εξής:
Πηγές
Κατηγορία:Διοργανώσεις Ενώσεων Ποδοσφαιρικών Σωματείων Κατηγορία:Ποδοσφαιρικές διοργανώσεις Ελλάδας
Βίχελεν
Το Βίχελεν (ολλανδικά: Wichelen) είναι δήμος του Βελγίου στην επαρχία της Ανατολικής Φλάνδρας. Έχει έκταση 23,19 χμ² και πληθυσμό 11.649 κατοίκους (2020).
Ο δήμος περιλαμβάνει αυτή καθαυτή την πόλη και δύο μικρούς πρώην δήμους:
Παραπομπές
Κατηγορία:Πόλεις του Βελγίου
Λένορ Κόφι
Η Λένορ Κόφι (αγγλικά: Lenore Coffee, 13 Ιουλίου 1896 - 2 Ιουλίου 1984) ήταν Αμερικανίδα σεναριογράφος, θεατρικός συγγραφέας και μυθιστοριογράφος.
Βιογραφία
Η Κόφι ξεκίνησε την καριέρα της, όταν απάντησε σε μία αγγελία για να γράψει ένα σενάριο για την Κλάρα Κίμπαλ Γιανγκ, υπογράφοντας συμβόλαιο για ένα χρόνο, με εβδομαδιαίες απολαβές 50 δολάρια.
Ο Κόφι ήταν παντρεμένη με τον σκηνοθέτη και σεναριογράφο Ουίλιαμ Κόουεν. Ενώ, πρόγονός της ήταν ο στρατηγός Τζων Κόφι.
Εξωτερικοί σύνδεσμοι
Κατηγορία:Αμερικανοί σεναριογράφοι Κατηγορία:Αμερικανοί θεατρικοί συγγραφείς Κατηγορία:Αμερικανοί μυθιστοριογράφοι
Κοριάκσκι
To Κοριάκσκι (ρώσικα: Коря́кская со́пка) είναι ενεργό ηφαίστειο στη χερσόνησο Καμτσάτκα. Το ηφαίστειο βρίσκεται 28 χιλιόμετρα μακριά από την πόλη Πετροπάβλοφσκ Καμτσάτσκι, την μεγαλύτερη της Καμτσάτκας. Η πρόσφατη ηφαιστειακή δραστηριότητα περιλαμβάνει ασθενείς εκρήξεις, με την πιο πρόσφατη να λαμβάνει χώρα το 2009. Εξαιτίας των ισχυρών του εκρήξεων και της εγγύτητάς του με μεγάλο αστικό κέντρο, το Κοριάκσκι μαζί με το γειτονικό Αβατσίνσκι αναγνωρίζονται ως ηφαίστεια δεκαετίας. Το βουνό πήρε το όνομά του από τους ιθαγενείς της περιοχής, τους Κοριάκες.
Γεωγραφία
Το Κοριάκσκι ανήκει στο ηφαιστειακό τόξο της Καμτσάτκας, το οποίο σχηματίζεται από την καταβύθιση της τεκτονικής πλάκας του Ειρηνικού κάτω από την ευρασιατική τεκτονική πλάκα. Η πλάκα φτάνει σε μεγάλο βάθος, λιώνει και το υλικό ανέρχεται και σχηματίζει ενεργά ηφαίστεια. Το Κοριάκσκι είναι μεγάλο συμμετρικό στρωματοηφαίστειο με ύψος 3.456 μέτρων. Το ηφαίστειο βρίσκεται βορειοδυτικά του Αβατσίνσκι, το οποίο ανήκει στην ίδια ομάδα ηφαιστείων. Εξαιτίας της διάβρωσης η ανατολική επιφάνεια του ηφαιστείου έχει ρυτιδωτή εμφάνιση. Στην δυτική πλαγιά υπάρχουν πεδία λάβας, τα οποία δημιουργήθηκαν από εκρήξεις σε κώνους στάχτης οι οποίοι βρίσκονται εκεί.
Ηφαιστειακή δραστηριότητα
Η ηφαιστειακή δραστηριότητα στο Κοριάκσκι άρχισε στο τέλος του Πλειστόκαινου, λίγο πριν το Αβατσίνσκι. Στην αρχή του Ολοκαίνου η κορύφωση της δραστηριότητας στο Κοριάκσκι συμπίπτει με περιόδους χαμηλής δραστηριότητας στο Αβατσίσκι. Αυτές οι περίοδοι ήταν ~9000-7250 και 6500-5700 χρόνια πριν. Η ηφαιστειακή δραστηριότητα τότε ήταν ροές λάβας με ανδεσιτική σύσταση, πυροκλαστικές ροές και μικρή παραγωγή ιπτάμενης στάχτης. Οι μετέπειτα εκρήξεις παρήγαγαν λάβα με βασαλτική ή ανδεσιτική σύσταση και προέρχονταν από φλέβες στις πλαγιές του ηφαιστείου. Η τελευταία μεγάλη έκρηξη του Κοριάκσκι έλαβε χώρα πριν περίπου 2.870 χρόνια.
Ιστορικοί χρόνοι
thumb|250px|Το Κοριάκσκι όπως φαίνεται από το [[κόλπος Αβάτσα|κόλπο Αβάτσα]] Κατά τον 19ο και το 20ό αιώνα η ηφαιστειακή δραστηριότητα αποτελούνταν από ασθενείς φρεατικές εκρήξεις και αυξημένη κατά περιόδους φουμαρολική δραστηριότητα. Η πρώτη καταγεγραμμένη έκρηξη του ηφαιστείου έλαβε χώρα το 1890. Η έκρηξη ήταν φρεατική και δημιούργησε ρωγμές στη νοτιοδυτική πλαγιά του ηφαιστείου, από όπου εκχύθηκε λάβα. Υπάρχουν καταγραφές για μια έκρηξη το 1895, αλλά αυτό δεν έχει επιβεβαιωθεί από μετέπειτα έρευνες, καθώς το ηφαίστειο παρήγαγε στήλες ατμού. Μια μικρή έκρηξη έλαβε χώρα το 1926. Την περίοδο 1956-1957 μια έκρηξη με ισχύ στην κλίμακα VEI 3 δημιούργησε πυροκλαστικές ροές και λαχάρ. Το 1994 παρατηρήθηκε μεγάλη αύξηση στην σεισμική δραστηριότητα κάτω από Κοριάκσκι, η οποία συνδέθηκε με την είσοδο νέου μάγματος κάτω από το ηφαίστειο. Το Κοριάκσκι εξερράγη στα τέλη Δεκεμβρίου (23-24) του 2008. Η εκρηκτική στήλη έφτασε σε ύψος 6 χιλιομέτρων πάνω από το επίπεδο της θάλασσας. Σε τρεις περιπτώσεις η στήλη αερίων από το Κοριάκσκι περιείχε στάχτη, με αποτέλεσμα να είναι επικίνδυνο για τις εναέριες μεταφορές. Η ηφαιστειακή δραστηριότητα κορυφώθηκε τον Μάρτιο και τον Απρίλιο του 2009, όταν στάχτη από το ηφαίστειο έφτασε σε απόσταση 680 χιλιομέτρων από αυτό. Από το 2009, το Κοριάκσκι παρακολουθείται με διαδικτυακή κάμερα.
Ηφαιστειακοί κίνδυνοι
Το Κοριάκσκι απέχει από το Πετροπάβλοφσκ Καμτσάτσκι, την μεγαλύτερη πόλη της Καμτσάτκας, περίπου 28 χιλιόμετρα, και η πόλη Ελίζοβο μαζί με το διεθνές αεροδρόμιο του Ελίζοβο απέχουν 25 χιλιόμετρα. Το Κοριάκσκι δεν έχει παραγάγει κάποια μεγάλη έκρηξη τα τελευταία 3.000 περίπου χρόνια, με αποτέλεσμα μια επερχόμενη έκρηξη να είναι μεγάλη. Στην περίπτωση αυτή θα δημιουργηθούν ροές λάβας και πτώση ηφαιστειακής στάχτης. Οι ροές λάβας μπορεί να προκαλέσουν πυρκαγιές στα δάση το καλοκαίρι, ενώ τα λαχάρ μπορούν να δημιουργηθούν οποιαδήποτε εποχή. Ακόμη και μια μεσαίου μεγέθους έκρηξη μπορεί να γίνει επικίνδυνη. Μια άλλη πιθανότητα είναι το οικοδόμημα του Κοριάκσκι να καταρρεύσει, όπως συνέβη στο Αβατσίνσκι πριν περίπου 30.000 χρόνια. Σε αυτή την περίπτωση, η πόλη Ελίζοβο θα καταστρεφόταν ολοσχερώς. Εξαιτίας της δυνητικής καταστροφής που τα δύο ηφαίστεια μπορούν να προκαλέσουν, ανήκουν στο πρόγραμμα ηφαίστεια δεκαετίας και παρακολουθούνται συστηματικά.
Παραπομπές
Κατηγορία:Ηφαίστεια της Καμτσάτκας Κατηγορία:Βουνά της Ρωσίας
Ημέρα Αμφιθαλών Αδελφιών
μικρογραφία | Αμφιθαλή αδέλφια Ημέρα Αμφιθαλών Αδελφιών (National Siblings Day ή National Sibling Day)
Αμφιθαλής είναι αυτός - αυτή που κατάγεται από τον ίδιο πατέρα και την ίδια μητέρα.
Η ημέρα αυτή έχει αναγνωριστεί εορτάζεται στις 10 Απριλίου σε κάποιες πολιτείες των Η.Π.Α. , τιμώντας έτσι την αδελφική - οικογενειακή σχέση και δεσμούς ζωής που συνήθως διαρκούν από την γέννηση μέχρι το θάνατο. Ίσως είναι η μεγαλύτερη σχέση ζωής ενός ατόμου που είθισται να κρατάει πολύ περισσότερο από ό,τι η σχέση της μητέρας και του πατέρα. Σε αντίθεση με την Ημέρα της Μητέρας και την Γιορτή του Πατέρα, η ημέρα αυτή δεν έχει αναγνωριστεί επίσημα κάτι που το Ίδρυμα των Αμφιθαλών Αδελφιών (Siblings Day Foundation) προσπαθεί να αλλάξει και να την επισημοποίηση. Από το 1998 μέχρι τώρα 49 πολιτείες εκ των 50  έχουν αναγνωρίσει και γιορτάζουν επίσημα την ήμερα αυτή.
Αν και ξεκίνησε από την Αμερικάνικη Ήπειρο έχει επεκταθεί παγκοσμίως και γιορτάζεται στην Ινδία και την Αυστραλία .
Ιστορία
Η ιδέα αυτή ξεκίνησε από την Κλόντια Εβάρτ (Claudia Evart) εις μνήμη του αδελφού και αδελφή της που έφυγαν νωρίς από την ζωή. Ο οργανισμός αυτός συστάθηκε το 1997 και ως Μ.Κ.Ο. το 1999.
Εορτασμός
Στις Ηνωμένες Πολιτείες, το 79% όλων των παιδιών έχουν αδέλφια.
Στην Ελλάδα είναι άγνωστος ο εορτασμός της γιορτής αυτής.
Η ημέρα αυτή είναι αφιερωμένη στον εορτασμό των αδελφικών σχέσεων.
Εξωτερικοί Σύνδεσμοι
Κατηγορία:Έθιμα
Πρόεδρος των Μαλδίβων
Ο Πρόεδρος των Μαλδίβων (στη γλώσσα Ντιβέχι: ދިވެހިރާއްޖޭގެ ރައީސުލްޖުމްހޫރިއްޔާ) είναι ο αρχηγός κράτους και της κυβέρνησης των Μαλδίβων. Είναι επίσης αρχηγός του στρατού και διορίζει το υπουργικό συμβούλιο. Εκλέγεται για πενταετή θητεία από το λαό σε δύο γύρους. Ως το 2008 η εκλογή του προέδρου γινόταν με δημοψήφισμα. Στο τελευταίο τέτοιο δημοψήφισμα, στις 17 Οκτωβρίου του 2003, το 90,28 % των ψηφοφόρων ενέκριναν τoν Μαουμούν Αμπντούλ Γκαγιούμ για μια ακόμα θητεία, με συμμετοχή 77%. Ο Μοχάμετ Νασίντ εξελέγη πρώτος δημοκρατικά εκλεγμένος πρόεδρος, στις πολυκομματικές εκλογές του 2008. Στις εκλογές του 2018, νικητής αναδείχθηκε ο Ιμπραΐμ Μοχάμετ Σολίχ.
Παραπομπές
*
Θίο Γουόλκοτ
O Θίο Γουόλκοτ (Theo Walcott) είναι Άγγλος πρώην επαγγελματίας ποδοσφαιριστής που αγωνίστηκε τελευταία φορά ως επιθετικός στην Έβερτον και στην Εθνική Αγγλίας. Γεννήθηκε το 1989 στο Λονδίνο και έχει καταγωγή από την Αγγλία και την Τζαμάικα.
Σε συλλόγους
Ξεκίνησε να αγωνίζεται επαγγελματικά το 2005 στη Σαουθάμπτον. Τον Ιανουάριο του 2006 πήρε μεταγραφή για την Άρσεναλ .Με την Άρσεναλ έχει κατακτήσει τρία Κύπελλα Αγγλίας και τρία Κομιούνιτι Σιλντ, ενώ το 2006 έφτασε στον τελικό του Τσάμπιονς Λιγκ. Τον Ιανουάριο του 2018 υπέγραψε στην Έβερτον.
Στην εθνική ομάδα
Στην εθνική Αγγλίας παίζει από το 2006. Ήταν στην αποστολή της ομάδας στο Μουντιάλ του 2006 και στο Euro του 2012.
Παραπομπές
Κατηγορία:Άγγλοι ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Άρσεναλ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Έβερτον
Άνοιξη (πολιτικό κόμμα)
Η Άνοιξη (πολωνικά: Wiosna) είναι πολωνικό σοσιαλφιλελεύθερο και φιλοευρωπαϊκό πολιτικό κόμμα, με επικεφαλής τον πρώην δήμαρχο του Σουούπσκ, Ρόμπερτ Μπιέντρον.
Το κόμμα ιδρύθηκε στις 3 Φεβρουαρίου 2019 στη Hala Torwar και έθεσε υποψηφιότητα στις ευρωεκλογές του 2019, όπου κέρδισε τρεις έδρες.
Για τις κοινοβουλευτικές εκλογές του 2019, το κόμμα σχημάτισε συνασπισμό με τη Δημοκρατική Αριστερή Συμμαχία και την Αριστερά Μαζί, γνωστό ως Αριστερά, κερδίζοντας 19 έδρες στο Σέιμ.
Το κόμμα πρόκειται να συγχωνευθεί με τη Δημοκρατική Αριστερή Συμμαχία σε ένα κόμμα με την ονομασία Νέα Αριστερά το 2021.
Πλατφόρμα
Η βασική ιδεολογία του κόμματος περιστρέφεται γύρω από θέματα όπως τα δικαιώματα των γυναικών, η ισότητα, η δημιουργία μιας καλύτερης κοινότητας, η προσέγγιση της Ευρωπαϊκής Ένωσης στους πολίτες, η συμμετοχή των πολιτών, η αύξηση της πράσινης πολιτικής και τα δικαιώματα των ζώων, τα δικαιώματα των ατόμων με αναπηρία, η καινοτόμος εκπαίδευση, η καλύτερη δημόσια συγκοινωνία, η καλύτερη υγειονομική περίθαλψη και η σύσταση της Επιτροπής Δικαιοσύνης και Συμφιλίωσης.
Το κόμμα προτείνει την καθιέρωση μιας ελάχιστης μηνιαίας σύνταξης των 1.600 ζουότι τον μήνα, καθώς και την αύξηση του κατώτατου μισθού σε 2.700 ζουότι έως το 2020 και στη συνέχεια σε 3.265 ζουότι έως το 2022 ανά μήνα. Μια άλλη πρόταση είναι να εισαχθεί ένας νέος νόμος που θα ορίζει τον ελάχιστο μισθό στο 60% του εθνικού μέσου μηνιαίου εισοδήματος. Η Άνοιξη υποστηρίζει την αύξηση των μισθών των εκπαιδευτικών και προτείνει να οριστεί ο μισθός στα 3.500 ζουότι το μήνα για εκπαιδευτικούς που μόλις ξεκινούν τη δουλειά τους. Κατάργηση του Ιδρύματος Κοινωνικών Ασφαλίσεων και του Ταμείου Αγροτικής Κοινωνικής Ασφάλισης και μεταφορά των αρμοδιοτήτων τους στη φορολογική διοίκηση. Μια άλλη πρόταση είναι η ελεύθερη πρόσβαση στο Διαδίκτυο σε ολόκληρη τη χώρα. Το κόμμα δεσμεύεται επίσης να αυξήσει το επίδομα αναπηρίας και να εισαγάγει μια αμειβόμενη εβδομαδιαία αργία για τους φροντιστές των ατόμων με ειδικές ανάγκες.
Όσον αφορά το περιβάλλον, ο αρχηγός του κόμματος, Ρόμπερτ Μπιέντρον, τόνισε τη σημασία της καταπολέμησης της αιθαλομίχλης κλείνοντας όλα τα ορυχεία έως το 2035, εγκαταλείποντας τον άνθρακα και πηγαίνοντας στη μετάβαση στις ανανεώσιμες πηγές ενέργειας. Ο Μπιέντρον τόνισε επίσης τη σημασία της προστασίας των δικαιωμάτων των ζώων και ζήτησε τη δημιουργία γραφείου του Συνήγορου των Δικαιωμάτων της Φύσης. Όσον αφορά την εκπαίδευση, η θέση της Άνοιξης είναι να κάνει το εκπαιδευτικό σύστημα πιο πρακτικό και λιγότερο θεωρητικό. Το κόμμα προτείνει επίσης την καθιέρωση υποχρεωτικής εκπαίδευσης κατά της βίας και της σεξουαλικής διαπαιδαγώγησης σε όλες τις σχολικές βαθμίδες, καθώς και τον διπλασιασμό του αριθμού των ωρών κατά τις οποίες διδάσκονται αγγλικά στα σχολεία. Επιπλέον, το κόμμα θέλει να αφαιρέσει μαθήματα θρησκευτικής εκπαίδευσης από σχολεία. Η Άνοιξη έχει δεσμευτεί για την μετακίνηση των δημοσίων υπαλλήλων από τη Βαρσοβία σε άλλες μικρότερες πόλεις. Σε θέματα παγκόσμιας άποψης, η Άνοιξη υιοθετεί μια φιλελεύθερη στάση προτείνοντας τη θέσπιση πολιτικών εταιρικών σχέσεων για ζευγάρια αντίθετου φύλου και ομοφυλοφίλων, καθώς και τη νομιμοποίηση του γάμου ομοφυλοφίλων, τη νομιμοποίηση της άμβλωσης έως τις 12 εβδομάδες κύησης, εξωσωματική γονιμοποίηση χρηματοδοτούμενη από το πολιτεία, συνολικό διαχωρισμό της εκκλησίας και του κράτους και την κατάργηση του λεγόμενου Ταμείου Εκκλησίας. Σε μια τηλεοπτική συνέντευξη για το TVN24, ο Μπιέντρον δήλωσε ότι το κόστος του προγράμματος του κόμματός του θα είναι 35 δισεκατομμύρια ζουότι.
Εξωτερικοί σύνδεσμοι
Κατηγορία:Πολωνικά πολιτικά κόμματα Κατηγορία:Φιλελεύθερα πολιτικά κόμματα στην Πολωνία Κατηγορία:Φιλοευρωπαϊκά πολιτικά κόμματα στην Πολωνία Κατηγορία:Σοσιαλδημοκρατικά πολιτικά κόμματα στην Πολωνία Κατηγορία:Προοδευτικά πολιτικά κόμματα
Μικέλε Τσερβελλίνι
Ο Μικέλε Τσερβελλίνι (ιταλικά: Michele Cervellini) είναι ένας Σαν Μαρινέζος  διεθνής ποδοσφαιριστής που αγωνίζεται στην Γιουβένες Ντογκάνα και στην Εθνική Σαν Μαρίνο.
Καριέρα
Ξεκίνησε την επαγγελματική του καριέρα από την A.C. Rimini  το 2006. Στη συνέχεια αγωνίστηκε στη Saint Ermete Calcio και από το 2007 στην Γιουβένες Ντογκάνα.
Πηγές
Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Γιουβένες Ντογκάνα
Wolfenstein (Σειρά Βιντεοπαιχνιδιών)
Το Wolfenstein είναι μια σειρά βιντεοπαιχνιδιών του Β 'Παγκοσμίου Πολέμου που αναπτύχθηκε αρχικά από τη Muse Software. Η πλειοψηφία των παιχνιδιών ακολουθεί τον William "BJ" Blazkowicz, έναν αρχηγό του αμερικανικού στρατού, και τον αγώνα του ενάντια στις δυνάμεις του Άξονα. Οι προηγούμενοι τίτλοι επικεντρώνονται γύρω από τους Ναζί που προσπαθούν να εκμεταλλευτούν υπερφυσικές και αποκρυφιστικές δυνάμεις, ενώ αργότερα τα παιχνίδια τοποθετούνται σε μια εναλλακτική ιστορία στην οποία οι δυνάμεις του Άξονα κέρδισαν τον Β' Παγκόσμιο Πόλεμου.
Τα δύο πρώτα παιχνίδια της σειράς, το Castle Wolfenstein και το Beyond Castle Wolfenstein, επικεντρώθηκαν στο παιχνίδι που βασίζεται σε μυστικότητα από μια προοπτική από πάνω προς τα κάτω. Ξεκινώντας με το Wolfenstein 3D της id Software, άλλαξαν και βοήθησαν στη διάδοση του είδους shooter πρώτου προσώπου. Αφού η ZeniMax Media απέκτησε το λογισμικό id, συμπεριλαμβανομένου του franchise Wolfenstein, ο προγραμματιστής MachineGames έγινε ο κύριος προγραμματιστής της σειράς.
1981–1992: Muse Software
Το Castle Wolfenstein αναπτύχθηκε από τον προγραμματιστή Silas Warner, μαζί με τους Dale Gray και George Varndell, και δημοσιεύτηκε το 1981 από την εταιρεία του MUSE Inc. (αργότερα γνωστή ως Muse Software). Η Warner αναφέρεται ως πρωτοπόρος στις πρώτες εποχές των βιντεοπαιχνιδιών, ειδικά στο είδος stealth.
Το Κάστρο Γουλφενστάιν σχεδιάστηκε αρχικά από τον Warner αφού είδε τη βρετανοαμερικανική πολεμική ταινία του 1961 The Guns of Navarone, η οποία ακολουθεί τις προσπάθειες μιας συμμαχικής μονάδας κομάντο καθώς προσπαθούν να καταστρέψουν ένα φαινομενικά απόρθητο γερμανικό φρούριο. Την ίδια μέρα, η Warner έπαιξε το arcade παιχνίδι πολλαπλών κατευθύνσεων shooter <i id="mwQw">Berzerk</i>, στο οποίο ο παίκτης πλοηγείται σε έναν λαβύρινθο με ρομπότ που πυροβολούν λέιζερ. Αφού έπαιξε το παιχνίδι, η Warner σκέφτηκε να πάρει το σχέδιο του Berzerk και να αντικαταστήσει τα ρομπότ με Ναζί. Τελικά κατέληξε στην ιδέα ενός παιχνιδιού βασισμένου στο είδος arcade shoot 'em up, όπου οι παίκτες αποφεύγουν τους εχθρούς με σκοπό να τους σκοτώσουν, αλλά αντίθετα άλλαξε τον στόχο να ξεφύγουν από τους εχθρικούς φρουρούς και το κάστρο τους, όχι απαραίτητα να σκοτώσουν και να καταστρέψουν τους; Αυτό έκανε τους shooting guards ένα μέσο για τον σκοπό και όχι έναν αυτοσκοπό.
1992–2001: id Software
Τον Νοέμβριο του 1991, η πρόσφατα ιδρυθείσα εταιρεία ανάπτυξης βιντεοπαιχνιδιών Id Software, που ιδρύθηκε από τους προγραμματιστές John Carmack και John Romero, τον σχεδιαστή παιχνιδιών Tom Hall και τον καλλιτέχνη Adrian Carmack, σχεδίαζαν το επόμενο μεγάλο παιχνίδι τους μετά την ολοκλήρωση του συμβολαίου τους με τον πρώην εργοδότη τους Softdisk. Μετά από μια αρχική πρόταση για ένα παιχνίδι επιστημονικής φαντασίας από τον Hall με τίτλο It's Green and Pissed, σχετικά με την καταπολέμηση μεταλλαγμένων σε ένα ερευνητικό εργαστήριο, ο Romero πρότεινε ένα 3D remake του Castle Wolfenstein. Η ομάδα στράφηκε στην ιδέα καθώς ο Χολ, ο Ρομέρο και ο Τζον Κάρμακ είχαν όλοι απολαύσει το αυθεντικό Castle Wolfenstein του 1981. Η ομάδα αρχικά πίστευε ότι δεν θα μπορούσε να χρησιμοποιήσει το όνομα λόγω ζητημάτων πνευματικών δικαιωμάτων. Ωστόσο, διαπίστωσαν ότι το εμπορικό σήμα είχε ήδη λήξει μέχρι το 1986.
Η παραγωγή για το Wolfenstein 3D ξεκίνησε στις 15 Δεκεμβρίου 1991. Ο Romero έθεσε την ιδέα ως μια τρισδιάστατη έκδοση του Castle Wolfenstein και η ομάδα αρχικά σχεδίαζε να συμπεριλάβει πολλά από τα ίδια χαρακτηριστικά που είχαν συμπεριλάβει το Castle Wolfenstein και η συνέχειά του, όπως το σύρσιμο και η λεηλασία πτωμάτων. και ανοιγόμενα κιβώτια. Άρχισαν να εφαρμόζουν άλλες ιδέες εμπνευσμένες από την stealth πτυχή του Castle Wolfenstein, όπως η αλλαγή στολών με φρουρούς και η επίθεση stealth στους εχθρούς. η ομάδα μπόρεσε να το κάνει να λειτουργήσει, οπότε αν ένας φύλακας έβλεπε ένα νεκρό, προσπαθούσε να βρει τον παίκτη. Ωστόσο, τα χαρακτηριστικά που σχετίζονται με το stealth τελικά αφαιρέθηκαν καθώς ο Romero διαπίστωσε ότι εμπόδιζαν τη ροή του παιχνιδιού. Ο Romero δήλωσε σε συνέντευξή του ότι "το πρόβλημα είναι ότι το παιχνίδι σταμάτησε όταν κάνατε αυτά τα πράγματα... δεν θέλαμε να το επιβραδύνουμε, οπότε αφαιρέσαμε τα χαρακτηριστικά και το αφήσαμε γρήγορα." Όπως εξήγησε περαιτέρω ο Romero σε άλλη συνέντευξη: "Το παιχνίδι ήταν πολύ διασκεδαστικό όταν ήταν μια ιλιγγιώδης διαδρομή στους χάρτες με τόνους ναζί. Οτιδήποτε επιβράδυνε αυτό το παιχνίδι έπρεπε να φύγει."
Το Wolfenstein 3D της id κυκλοφόρησε στις 5 Μαΐου 1992 και δημοσιεύτηκε από την Apogee Software. Το παιχνίδι έχει πιστωθεί ότι βοήθησε στην καθιέρωση του είδους shooter πρώτου προσώπου, Κκαι σηματοδότησε μια νέα κατεύθυνση για το ίδιο το franchise. Το 3D ήταν το πρώτο παιχνίδι που διέθετε προβολή πρώτου προσώπου και τρισδιάστατα γραφικά, ξεφεύγοντας από το πιο συγκρατημένο παιχνίδι του Castle Wolfenstein που εκτιμούσε τη μυστικότητα και τη διαχείριση των πόρω. Αντίθετα, το παιχνίδι προσάρμοσε το στυλ run and gun που θα έθεσε το πρότυπο για το είδος shooter πρώτου προσώπο. Το Wolfenstein 3D ήταν το πρώτο παιχνίδι στο οποίο συμμετείχε ο William "BJ" Blazkowicz, ένας Αμερικανός κατάσκοπος πολωνικής καταγωγής, ο οποίος θα γινόταν ο κύριος πρωταγωνιστής της σειράς.
Η id Software ήλπιζε να βγάλει περίπου 60.000 $ από το παιχνίδι κατά την κυκλοφορία του. Μέχρι το τέλος του 1993, το παιχνίδι είχε πουλήσει πάνω από 100.000 αντίτυπα, συν άλλες 100.000 μονάδες του prequel του Wolfenstein 3D: Spear of Destiny.
Castle Wolfenstein (1981)
Ένα παιχνίδι stealth-περιπέτειας που διαδραματίζεται κατά τη διάρκεια του Β' Παγκοσμίου Πολέμου, στο οποίο ο παίκτης ελέγχει έναν ανώνυμο Αμερικανό αιχμάλωτο πολέμου καθώς κλέβει γερμανικά αρχεία που περιέχουν μυστικά πολεμικά σχέδια. Ο κύριος στόχος είναι να ξεφύγουν από το ομώνυμο οχυρό των Ναζί, αποφεύγοντας, αφοπλίζοντας ή μερικές φορές σκοτώνοντας εχθρικούς φρουρούς.
Το εναρκτήριο παιχνίδι του franchise αναπτύχθηκε και δημοσιεύτηκε από την MUSE Inc. το 1981.
Beyond Castle Wolfenstein (1984)
Μια συνέχεια του Κάστρου Wolfenstein που διαδραματίζεται στον Β Παγκόσμιο Πόλεμο κατά τη διάρκεια της διακυβέρνησης του Αδόλφου Χίτλερ ως Καγκελάριος της Γερμανίας. Ο στόχος του παιχνιδιού είναι να διασχίσει όλα τα επίπεδα του μυστικού καταφυγίου του Βερολίνου όπου ο Χίτλερ πραγματοποιεί μυστικές συναντήσεις με το ανώτερο προσωπικό του. Ο παίκτης πρέπει να ανακτήσει μια βόμβα που έχουν τοποθετήσει οι πράκτορες μέσα στο καταφύγιο και να την τοποθετήσει έξω από την πόρτα του δωματίου όπου ο Χίτλερ πραγματοποιεί τη συνάντησή του, ένα σενάριο που μοιάζει παροδικά με την πλοκή της 20ης Ιουλίου.
Το Beyond Castle Wolfenstein ήταν ο δεύτερος και τελευταίος τίτλος που αναπτύχθηκε και δημοσιεύτηκε από τη Muse Software και κυκλοφόρησε το 1984. Μετά τον θάνατο του αρχικού σχεδιαστή του προγράμματος, η χήρα του Silas Warner κυκλοφόρησε μια μεταφερμένη έκδοση του παιχνιδιού, καθώς και τον ανακατασκευασμένο πηγαίο κώδικα προς τιμήν του το 2004.
Wolfenstein 3D (1992)
Αφού οι Ναζί συνέλαβαν έναν Αμερικανό κατάσκοπο, τον William "BJ" Blazkowicz, ο οποίος στάλθηκε για να σαμποτάρει το καθεστώς του εχθρού και να ματαιώσει τα σχέδιά τους, τον φυλακίζουν κάτω από το Κάστρο Wolfenstein. Βρίσκοντας έναν τρόπο να ακινητοποιήσει έναν δεσμοφύλακα, ο BJ καταφέρνει να οπλιστεί με ένα κλεμμένο πιστόλι και να προχωρήσει στους υπόγειους ορόφους του κάστρου, στο δρόμο του για να ολοκληρώσει την αποστολή του αποκαλύπτοντας την αλήθεια πίσω από την «Επιχείρηση Eisenfaust» και να την καταστρέψει.
Το Wolfenstein 3D ήταν το πρώτο παιχνίδι της σειράς που αναπτύχθηκε από την id Software και εκδόθηκε από την Apogee Software. Σηματοδότησε τη μετάβαση της σειράς στο είδος shooter πρώτου προσώπου, ένα είδος που το παιχνίδι θα συνεχίσει να εκλαϊκεύει.
Spear of Destiny
Το Spear of Destiny είναι ένα πακέτο επέκτασης για το Wolfenstein 3D που αναπτύχθηκε από την id Software και δημοσιεύτηκε από την FormGen Corporation. Τοποθετημένο πριν από τα γεγονότα του Wolfenstein 3D, ο παίκτης αναλαμβάνει το ρόλο του William "BJ" Blazkowicz, ο οποίος πρόκειται να επανακτήσει το Spear of Destiny από τους Ναζί μετά την κλοπή του από τις Βερσαλλίες.
Return to Castle Wolfenstein (2001)
Δύο πράκτορες μιας συμμαχικής υπηρεσίας κατασκοπείας, ο William "BJ" Blazkowicz και ο Agent One αιχμαλωτίζονται από τους Ναζί και φυλακίζονται στο Castle Wolfenstein κατά την προσπάθειά τους να ερευνήσουν φήμες γύρω από ένα από τα προσωπικά έργα του Heinrich Himmler, το SS Paranormal Division. Ο πράκτορας One σκοτώνεται κατά τη διάρκεια της ανάκρισης, ενώ ο Blazkowicz δραπετεύει από την κράτηση, παλεύοντας να βγει από το κάστρο. Καθώς η πρόκληση είναι ακόμη σε εξέλιξη, ο Blazkowicz ανακαλύπτει ότι οι Ναζί κατασκευάζουν ένα σχέδιο που ονομάζεται «Επιχείρηση Ανάσταση», το οποίο επιβλέπει την ανάσταση των νεκρών καθώς και την αντιμετώπιση υπερφυσικών στοιχείων, χρησιμοποιώντας τα για δικό τους όφελος για να κερδίσουν τον Β' Παγκόσμιο Πόλεμο ενάντια στη συμμαχική δύναμη. .
Wolfenstein: Enemy Territory (2003)
Αρχικά είχε προγραμματιστεί να κυκλοφορήσει ως πακέτο επέκτασης για το Return to Castle Wolfenstein, το Enemy Territory κυκλοφόρησε αντ 'αυτού ως αυτόνομος, δωρεάν για αναπαραγωγή τίτλος για πολλούς παίκτες. Αντί για λειτουργία καμπάνιας για έναν παίκτη και ιστορία, το παιχνίδι διαθέτει μια διευρυμένη έκδοση του παιχνιδιού για πολλούς παίκτες του προηγούμενου τίτλου. Το παιχνίδι αναπτύχθηκε από την Splash Damage και δημοσιεύτηκε από την Activision.
Wolfenstein (2009)
Ο Blazkowicz ανακαλύπτει ένα αφύσικο μετάλλιο που περιέχει υπερφυσικές δυνάμεις ενώ βρίσκεται σε αποστολή σε ένα γερμανικό θωρηκτό. Μαθαίνοντας ότι οι Ναζί είχαν αρχίσει να σκάβουν βαθιά σε κρυσταλλικά ορυχεία για να αποκτήσουν περισσότερο υλικό, η OSA στέλνει το πρακτορείο τους στη φανταστική πόλη Isenstadt, την οποία είχαν αναλάβει πλήρως οι Ναζί για να ανασκάψουν σπάνιους κρυστάλλους Nachtsonne που ήταν απαραίτητοι για την πρόσβαση στο "Black". Ήλιος» διάσταση.
Το παιχνίδι του 2009 ήταν μια χαλαρή συνέχεια του Return to Castle Wolfenstein που αναπτύχθηκε από την Raven Software, που παρήχθη από την id Software και δημοσιεύτηκε από την Activision.
Wolfenstein: The New Order (2014)
Η Νέα Τάξη διαδραματίζεται μετά το τέλος του Β' Παγκοσμίου Πολέμου, σε ένα εναλλακτικό σύμπαν όπου οι δυνάμεις του Άξονα κέρδισαν τον Β' Παγκόσμιο Πόλεμο. Το 1946, καθώς οι Ναζί επεκτείνουν το καθεστώς τους σε όλο τον κόσμο, ο πράκτορας της OSA William "BJ" Blazkowicz αποστέλλεται να δολοφονήσει τον στρατηγό Deathshead, ως μέρος μιας τελευταίας συνολικής προσπάθειας των συμμαχικών αερομεταφερόμενων δυνάμεων και κομάντο. Η αποστολή είναι μια αποτυχία και, μετά τη σφαγή της μονάδας από τις ναζιστικές δυνάμεις, ο Blazkowicz μόλις και μετά βίας ξεφεύγει από το συγκρότημα, υφίσταται ένα κρίσιμο τραύμα στο κεφάλι που τον καθιστά αναίσθητο και στη συνέχεια τον βάζει σε κώμα.
Το Youngblood αναπτύχθηκε από τη MachineGames σε συνεργασία με τα Arkane Studios και δημοσιεύτηκε από την Bethesda Softworks στις 26 Ιουλίου 2019. Το παιχνίδι μπορεί να παιχτεί σε λειτουργίες για έναν παίκτη και για πολλούς παίκτες για την εκστρατεία ιστορίας. Όσοι αγοράσουν την Deluxe έκδοση του παιχνιδιού μπορούν να προσκαλέσουν άλλους παίκτες στις συνεδρίες τους, ανεξάρτητα από το αν ο προσκεκλημένος είναι ιδιοκτήτης του παιχνιδιού.
Wolfenstein: Cyberpilot (2019)
Διαδραματίζεται είκοσι χρόνια μετά τα γεγονότα του Νέου Κολοσσού, ο πρωταγωνιστής απεικονίζεται ως ένας χάκερ υπολογιστή γνωστός ως Cyberpilot που εργάζεται για τη Γαλλική Αντίσταση ενάντια στο ναζιστικό καθεστώς.
Το Cyberpilot είναι μια παράπλευρη ιστορία που διαδραματίζεται χρονολογικά μια εβδομάδα πριν από τα γεγονότα του Youngblood. Σε αντίθεση με προηγούμενες συμμετοχές, το Cyberpilot είναι μια εμπειρία εικονικής πραγματικότητα. Το παιχνίδι κυκλοφόρησε μαζί με το Youngblood την ίδια μέρα με ανάμεικτες κριτικές.
Σε μια ανακοίνωση που έγινε στην Αμερικανική Αγορά Κινηματογράφου (AFM) του 2012, ο παραγωγός Samuel Hadida και η Panorama Media είπαν ότι χρησιμοποίησαν τον Roger Avary για το σενάριο και τη σκηνοθεσία του Castle Wolfenstein.
βιβλιογραφικές αναφορές
Κατηγορία:Βιντεοπαιχνίδια που έγιναν κόμικς Κατηγορία:Ρετροφουτουριστικά βιντεοπαιχνίδια Κατηγορία:Παγκόσμιος Πόλεμος 2 Κατηγορία:Βιντεοπαιχνίδια Κατηγορία:Γερμανία Κατηγορία:Σελίδες με μη επιθεωρημένες μεταφράσεις
Μετάλλιο «Για την υπεράσπιση της Σεβαστούπολης»
Το Μετάλλιο «Για την υπεράσπιση της Σεβαστούπολης» (ρωσ. Медаль «За оборону Севастополя») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου 1942, με διάταγμα του Προέδρου του Ανώτατου Σοβιέτ της ΕΣΣΔ. Δημιουργήθηκε για να τιμήσει τους ήρωες της Πολιορκίας της Σεβαστούπολης.
Απονομή
Το Μετάλλιο «Για την υπεράσπιση της Σεβαστούπολης» απονέμεται σε στρατιώτες του Κόκκινου Στρατού, του Πολεμικού Ναυτικού της ΕΣΣΔ, του NKVD καθώς και στους άμαχους που συμμετείχαν στην άμυνα της Σεβαστούπολης (30 Οκτωβρίου 1941 – 4 Ιουλίου 1942) Συνολικά έγιναν 52.540 απονομές.
Κατηγορία:Ιστορία της Κριμαίας Υπερασπιση της Σεβαστουπολης
Σχελλεμπέλλε
Το Σχελλεμπέλλε (ολλανδικά: Schellebelle) είναι κωμόπολη του δήμου του Βίχελεν στη Βελγική επαρχία της Ανατολικής Φλάνδρας. Έχει έκταση 7,43 χμ² και πληθυσμό 3.912 κατοίκους (2013).
Μετά την συνένωση των δήμων το 1977 το Σχελλεμπέλλε ενσωματώθηκε στον δήμο του Βίχελεν.
Κατηγορία:Πόλεις του Βελγίου
Πάπας Παύλος Β΄
Ο Πάπας Παύλος Β΄ (Papa Paolo II, 23 Φεβρουαρίου 1417 – 26 Ιουλίου 1471), γεννημένος ως Πιέτρο Μπάρμπο, ήταν Πάπας από τις 30 Αυγούστου του 1464 έως το θάνατό του το 1471.
Πρώιμος βίος
Γεννήθηκε στη Βενετία, ανιψιός του Πάπα Ευγένιου Δ΄ (1431–1447) μέσω της μητέρας του. Η επιλογή πνευματικής καριέρας, αφότου εκπαιδεύτηκε ως έμπορος, υποκινήθηκε από την εκλογή του θείου του ως πάπα. Η επακόλουθη προαγωγή του ήταν ραγδαία· και ο φιλόδοξος νεαρός κληρικός έγινε καρδινάλιος το 1440 και έγινε δημοφιλής μέσω της τρυφερής γενναιοδωρίας του. Καυχείτο ότι αν εκλεγόταν πάπας θα αγόραζε σε κάθε καρδινάλιο μια βίλα για να γλιτώνουν από τη θερινή ζέστη. Το 1445 διαδέχθηκε τον Τζουλιάνο Τσεζαρίνι ως αρχιερέας της Βασιλικής του Αγίου Πέτρου.
NGC 6087
Το NGC 6087 ή «Σμήνος S Γνώμονα», είναι ανοικτό σμήνος στον αστερισμό Γνώμονα. Απέχει από τη Γη περίπου 3.300 έτη φωτός. Αποτελείται από 40 ή περισσότερα μέλη, από τα οποία ξεχωρίζει ο κηφείδης αστέρας S Γνώμονα, του οποίου το φαινόμενο μέγεθος μεταβάλλεται από 6,12 έως 6,77 κάθε 9,8 ημέρες. Το συνολικό φαινόμενο μέγεθος του σμήνους είναι +5,4 και είναι καλά ορατό με κιάλια ή μεγαλύτερα όργανα. Η ηλικία του υπολογίζεται σε 65 εκατομμύρια έτη.
Πάπας Παύλος Β΄
Εξωτερικοί σύνδεσμοι
Κατηγορία:Πάπες Κατηγορία:Ιταλοί Πάπες Κατηγορία:Πάπες 15ου αιώνα
NGC 6087
Το ανακάλυψε ο αστρονόμος Τζέιμς Ντάνλοπ το 1826. Το NGC 6087 ανήκει στα αντικείμενα του καταλόγου Caldwell, στον αριθμό 89, αλλά στον αρχικό κατάλογο το σμήνος S Γνώμονα είχε αντιστοιχηθεί λανθασμένα με το NGC 6067, ένα ανοικτό σμήνος το οποίο επίσης βρίσκεται στον Γνώμονα.
Εξωτερικοί σύνδεσμοι
κατηγορία:Ανοικτά σμήνη κατηγορία:Γνώμων (αστερισμός) 6087 089
Πανεπιστήμιο του Μπαθ
Το Πανεπιστήμιο του Μπαθ βρίσκεται στην ομώνυμη πόλη της Αγγλίας, και είναι απο τα πιο καινούργια Αγγλικά πανεπιστήμια, καθώς αναγνωρίστηκε επισήμως ως πανεπιστήμιο το 1966. thumb|center|400px|Άποψη των εγκαταστάσεων του Πανεπιστημίου του Μπαθ
Μπαθ